William Swainson

William Swainson, nado o 8 de outubro de 1789 en Londres, e finado o 6 de decembro de 1855 en Fern Grove, Hutt Valley, Nova Zelandia, foi un naturalista, ornitólogo e artista inglés. Traxectoria
Primeiros anos
Aos 14 anos comezou a traballar como empregado na alfándega de Liverpool. Descobre o seu interese pola historia natural grazas ao estudo das coleccións de cunchas e de insectos do seu pai, membro da Sociedade Linneana de Londres. Despois incorporouse ao exército e foi enviado a Sicilia e a Malta, pero pronto foi relevado das súas funcióne debido a problemas de saúde.
Entre 1807 e 1815 traballou na administración militar, reunindo unha gran colección zoolóxica. En 1808 publicou, a cargpo do Museo de Liverpool, un manual titulado Instructions for Collecting and Preserving Subjects of Natural History
Viaxes ao Brasil e París
Despois do final das Guerras napoleónicas, retirouse cun parcialmente. Entre 1816 e 1818 viaxou ao Brasil, regresando á Gran Bretaña cunha gran colección de 20000 insectos, 1200 plantas, debuxos de 120 especies de peixes e peles de aproximadamente 760 aves. Deu á luz, entre 1834 e 1835, a obra Birds of Brazil.
O seu amigo o zoólogo William Elford Leach (1790-1836) animouno a utilizar a técnica da litografía para o seu libro Zoological Illustrations (1820-1823) en tres volumes (o terceiro dedicado ás cunchas). Cando Leach debe dimitir no British Museum por razóns de saúde, solicitou que Swainson o substituíra, pero finalmente John George Children (1777-1852) foi o elixido.
En 1828 visita o Museo Nacional de Historia Natural de Francia en París, que estaba baixo a dirección de Georges Cuvier (1769-1832) e de Étienne Geoffroy Saint-Hilaire (1772-1844).
Novos traballos na Gran Bretaña
Continuou cos seus traballos e publicou en 1831, Fauna Boreali-Americana, en colaboración con John Richardson (1787-1865). Realizou tamén unha segunda serie de Zoological Illustrations (1832-1833), ilustra tres volumes de Naturalist's Library de William Jardine (1800-1874) e once volumes da Cabinet Cyclopedia de Dionysius Lardner (1793-1859). En 1837, deu á luz a primeira avifaune da África do Oeste: The natural history of the Birds of Western Africa, onde describre 186 especies recolectadas principalmente por George Rendall, subgobernador de Gambia.
En Nova Zelandia
En 1841 emigra a Nova Zelandia onde se fai granxeiro, aínda que a súa emeresa durou pouco, en parte a causa da oposición das poboacións maorís. En 1851 instálase rn Sydney, onde traballa como botánico para o goberno de Victoria. Pero sofre un novo fracaso, quizais debido á súa falta de coñecementos en botánica. Daquela regresou a Nova Zelandia, onde faleceu en decembro de 1855. Lista parcial de publicacións
1834: A preliminary discourse on the study of natural history. The cabinet cyclopaedia: Natural history. Editor Longman, Rees, Orme, Brown, Green & Longman, & J. Taylor, 462 pp.
1839: The natural history and classification of fishes, amphibians, and reptiles, or monocardian animals. Londres, dous volumes: i–vi + 1–448. Honras
William seguiu os pasos do seu pai e converteuse en membro da Sociedade Linneana de Londres, en 1815.
Epónimos
Varios autores honrárono dedicándolle varias especies: Ramphastos swainsonii Gould, 1833 - ave piciforme da familia dos ranfástidos (tucanos), das selvas de Honduras e o litoral pacífico de Colombia e Ecuador.
Limnothlypis swainsonii (Audubon, 1834) – ave paseriforme da familia dos parúlidos, do leste dos Estados Unidos
Buteo swainsoni Bonaparte, 1838 — un accipítrido americano.
Pternistis swainsonii (Smith, 1836) - ave galiforme da familia dos fasiánidos, de África.
Myiarchus swainsoni Cabanis & Heine, 1859 - ave paseriforme da familia dos tiránidos, de Suramérica. Abreviaturas
A abreviatura Swainson emprégase para indicar a William Swainson como autoridade na descrición e taxonomía en zooloxía.
A abreviatura Swainson emprégase para indicar a William Swainson como autoridade na descrición e clasificación científica dos vexetais.